Heidekoppie - Covid-19 Inperkings
In hierdie moeilike tyd van die huidige Covid-19 inperkings, geld die volgende reëls ten opsigte van ons Eredienste en ander Gemeentelike Aktiwiteite:
Eredienste word tans uitgesaai op YouTube. Dit is vanaf 08:00 op 'n Sondagoggend beskikbaar.
Jeug- en Kinderbediening
Daar word ook tans geen jeug- en kinderbyeenkomste gehou nie. Ons is bewus dat dit 'n ekstra verantwoordelikheid op ouers plaas. Maak Jesus deel van julle lewe elke dag en gesels gereeld oor die Here en oor moeilike geloofsvrae. Lees gerus bybelstories vir die jonger kinders.
Geen omgeegroepbyeenkomste word toegelaat nie.
Begrafnisdienste met 'n maksimum van 50 persone teenwoordig, word tans in die kleuterlokaal wat spesiaal daarvoor ingerig is, gehou.
Daar is op die oomblik onsekerheid oor die bevestiging van huwelike.
Aangesien geloofsgebaseerde en alle sosiale byeenkomste onwettig is, word aanvaar dat trouseremonies (egpaar en gaste) onwettig is. Die Departement van Binnelandse Sake het ook die registrasies van huwelike opgeskort. Onder normale omstandighede moet huwelike binne drie dae geregistreer word.
Daar is egter takke van Binnelandse Sake wat aandui dat huweliksbevestigers wel 'n huwelik kan voltrek. Slegs die huweliksbevestiger, die egpaar en twee getuies mag teenwoordig wees. Die huwelik sal eers later geregistreer kan word.